Skokbreuker by haak vir 1982 Sprite Sport - Forum Topic
Total Views: 82 947 751
Forums / 3. Technical Advice / Skokbreuker by haak vir 1982 Sprite Sport
replies: 3 036
Skokbreuker by haak vir 1982 Sprite Sport
07 Oct 2019 @ 10:10:32 am
Ek moet die skokbreuker vervang, maar die wat ek kry is langer as die huidige een. Kan ek die nuwe skokbreuker net so insit of moet daar modifikasie gemaak word op die haak?
07 Oct 2019 @ 12:49:56 pm
Jaco jy behoort reg te kom met die korrekte item waavan die lengte ook reg is by Campworld of Roadque.
Daar is basies twee tipes. Die gewone een en dan 'n effe swaardiens een wat vir swaarder karavane gebruik word.
Ek sal voorstel kry die regte een. Die diensbaarheid van die toestel het 'n direkte implikasie of jy met veiligheid sleep of nie.
07 Oct 2019 @ 14:31:26 pm
Jaco, Dis 'n ou karavaan, so ek hoop jy gaan die regte item kan kry. Ek kan nie insien dat 'n ander lengte eenheid sal werk nie. As dit te lank is, gaan jou remme waarskynlik nie in werking kom nie en die hele stootkrag van die karavaan gaan op die skokbreker neerkom wat gaan maak dat hy vinnig gaan breek. Dieselfde as hy te kort is, dan gaan jy die karavaan aan die skokbreker sleep en hy gaan netso vinnig breek. As jy nie by die karavaanhandelaars regkom nie, kan jy dalk by AL-KO probeer, hoewel jou karavaan sekerlik nie 'n AL-Ko stelsel het nie. Hulle verskaf die meeste sleephake vir huidige karavane en dit mag dalk wees dat hulle die regte een vir jou karavaan kan hê. Ek sou voorstel jy haal die eenheid uit en meet sy kortste en langste lengte. Soos Leon sê, die krag van die skokbreker is belangrik. Waarskynlik sal een wat vir 'n sleepwa wat nastenby jou karavaan se gewig is, die regte een vir jou wa wees. Laat weet asseblief hoe jy vorder. Ander lede op die Forum kan dalk soortgelyke dilemmas hê.
08 Oct 2019 @ 02:32:41 am
Hi Oppies probeer Pretoria Karavane hulle het die een aan my karavaan vervang met sy laaste diens. Jy kan ook by Roadque uitvind miskien sal jy daar geholpe raak vat net die ou een saam.
09 Oct 2019 @ 08:37:55 am
Hi. Het Roadque gekontak, volgens die verkoopspersoon het hulle nie voorraad nie. Wag blykbaar al drie maande vir voorraad. Hulle verkoop net die swaardiens skokbreukers. My karavaan se GVM is 970kg. Dink nie die swaardiens een gaan op my karavaan werk nie. Gaan Pretoria Karavane probeer.
09 Oct 2019 @ 14:42:48 pm
Jaco daar is nog Campworld en leisure World handelaar in PTA. PTA oos is daar een en hier op die ou Hanstrydom pad halfpad tussen Waterkloof lugmagbasis en Waterkloof Hoerskool.